Translate the text from Welsh to English.



 
Ar ddechrau'r pandemig, er mwyn diogelu aelodau mwyaf agored i niwed ein cymdeithas, lluniwyd rhestr o bobl yr oedd angen iddynt gymryd gofal ychwanegol a gwarchod eu hunain rhag y coronafeirws. Rhannwyd y rhestr hon ag awdurdodau lleol, archfarchnadoedd, cwmnïau dŵr a'r Gymdeithas Fferylliaeth Genedlaethol i gefnogi'r gwaith o ddarparu gwasanaethau i alluogi pobl i aros gartref.


Rydym bellach yn gwybod llawer mwy am y feirws ac mae gennym raglen frechu hynod lwyddiannus. Mae hyn yn golygu bod nifer y bobl y mae angen iddynt fod yn eithriadol o ofalus wedi gostwng yn sylweddol. Mae gennym ddyletswydd o dan Reoliad Cyffredinol y DU ar Ddiogelu Data (GDPR y DU) i adolygu'r sefyllfa o ran gwybodaeth yr ydym yn ei rhannu, ac yn sgil y newid hwn yn y cyd\-destun byddwn yn rhoi’r gorau i rannu’r rhestr o gleifion sy’n gwarchod gyda'r partneriaid hyn.


Ym mis Mawrth 2020, roeddem yn gwybod llawer llai am SARS\-CoV\-2 a sut yr oedd yn cael ei drosglwyddo o berson i berson nag yr ydym heddiw. Ledled y byd, rydym wedi parhau i ddysgu mwy am y feirws – a sut i drin a rheoli heintiadau – gyda phob wythnos a mis sydd wedi mynd heibio.


Yn ystod misoedd cyntaf y pandemig, fe wnaethom gynghori miloedd o bobl, a oedd yn wynebu'r risg fwyaf o ddal y feirws ac o gael niwed difrifol yn sgil hynny, i warchod eu hunain. Trefnwyd gwahanol fathau o gymorth i'w helpu i wneud hynny – er enghraifft dosbarthu bwyd am ddim bob wythnos a helpu pobl i gael gafael ar feddyginiaethau a gwasanaethau eraill. Roedd hyn yn cynnwys darparu dŵr yfed mewn amgylchiadau lle’r oedd problem â’r cyflenwad dŵr.


Gwnaethom hyn drwy rannu manylion y bobl ar y Rhestr o Gleifion a Warchodir gydag awdurdodau lleol, archfarchnadoedd, cwmnïau dŵr a’r Gymdeithas Fferylliaeth Genedlaethol. Cafodd hyn ei wneud ar sail ‘tasg gyhoeddus’ o dan GDPR y DU am fod hynny’n angenrheidiol er mwyn amddiffyn y bobl y credid eu bod yn wynebu’r risg fwyaf ar y pryd.


Mae’r sefyllfa yn wahanol iawn erbyn hyn. Daeth y cyngor i ddilyn mesurau gwarchod i ben am y tro ar 1 Ebrill 2021 ac mae Prif Swyddog Meddygol Cymru wedi dweud nad yw’n bwriadu gofyn i bobl warchod eu hunain eto.


Mae capasiti’r holl brif fanwerthwyr bwyd ar gyfer ar gyfer danfon nwyddau i gartrefi wedi cynyddu’n sylweddol ac rydym wedi gweld gostyngiad sylweddol yn nifer y bobl ar y Rhestr o Gleifion a Warchodir sy’n defnyddio slotiau siopa blaenoriaeth. Mae manwerthwyr wedi ein sicrhau bod y capasiti ganddynt i ateb y galw fel rhan o’u busnes arferol. Rydym hefyd wedi ymgynghori ag awdurdodau lleol ac nid oes angen y data hyn arnynt mwyach i ddarparu gwasanaethau.


Mae ein dealltwriaeth o’r hyn sy’n gwneud rhywun yn agored iawn i effeithiau haint coronafeirws wedi datblygu, wrth i driniaethau newydd gael eu datblygu ac wrth i’r rhaglen frechu fynd rhagddi’n llwyddiannus.


Er mwyn bodloni ein rhwymedigaethau o dan GDPR y DU, rydym wedi bod yn adolygu’r data a gedwir fel rhan o’r rhaglen warchod yn rheolaidd. Yn dilyn ystyriaethau diweddar, rwyf wedi cytuno y byddwn yn rhoi’r gorau i rannu’r Rhestr o Gleifion a Warchodir gyda phartneriaid megis awdurdodau lleol, archfarchnadoedd a chwmnïau dŵr.


Ac eithrio’r niferoedd bach o bobl sy’n defnyddio slotiau siopa blaenoriaeth ar hyn o bryd, a fydd yn awr yn cael eu symud i drefniadau danfon rheolaidd gan fanwerthwyr bwyd, ni fydd y newid hwn i rannu data yn gwneud gwahaniaeth uniongyrchol i’r unigolion ar y Rhestr o Gleifion a Warchodir. Felly, ni fydd y Prif Swyddog Meddygol yn anfon llythyr am y newid hwn.


Bydd Llywodraeth Cymru yn parhau i gadw a diweddaru’r rhestr gyfredol am hyd at chwe mis, pe bai ei hangen, a bydd data ystadegol yn ymwneud â’r rhestr yn cael eu cadw am gyfnod amhenodol at ddibenion ymchwil a gwerthuso.


 







Translation:


 
At the start of the pandemic, to protect the most vulnerable members of our society, we produced a list of people who needed to take extra precautions and to shield themselves against coronavirus. This list was shared with local authorities, supermarkets, water companies and the National Pharmacy Association to support provision of services to enable people to remain at home.


We now know a great deal more about the virus and we have an extremely successful vaccination programme. This means that the numbers of people who need to exercise extreme caution has been reduced significantly. We have a duty under UK General Data Protection Regulation (UK GDPR) to review the information we share and in light of this change of context we will be ending the share of the shielding patient list with these partners.


In March 2020, we knew a lot less about SARS\-CoV\-2 and how it was transmitted from person to person than we do today. All around the world, we have continued to learn more about this virus – and how to treat and control infection – with every week and month which has passed.


In the first months of the pandemic, we advised thousands of people, who were at the greatest risk of contracting the virus and of coming to serious harm as a consequence, to shield. We put in place a range of support to help them shield – from weekly free food deliveries to access to medicines and other services. This included provision of drinking water in circumstances where supplies were disrupted.


We did this by sharing details of those on the Shielding Patient List with local authorities, supermarkets, water companies and the National Pharmacy Association. This was done on a ‘public task’ justification under UK GDPR as they were necessary to protect people who were believed to be most at risk at the time.


The position is very different now. The advice to follow shielding measures was paused on 1 April 2021 and the Chief Medical Officer for Wales has indicated he does not intend to ask people to shield again.


Capacity for home deliveries has increased significantly across all major food retailers and we have seen a significant drop in the number of people on the Shielding Patient List who are using priority shopping slots. Retailers have assured us they have the capacity to meet demands as part of the normal course of business. We have also consulted local authorities and they no longer require this data to carry out services.


Our understanding of what makes someone extremely vulnerable to the effects of coronavirus infection has developed, as new treatments have developed and alongside the success of the vaccination programme.


To meet our obligations under UK GDPR, we have kept the data held as part of the shielding programme under regular review. Following recent considerations, I have agreed that the sharing of the Shielding Patient List with partners, such as local authorities, supermarkets and water companies will end. 


With the exception of the small numbers of people currently using priority shopping slots, who will now be moved to regular delivery arrangements by food retailers, individuals on the Shielding Patient List will see no direct changes as a result of this change to data sharing.  As such, no letter from the CMO will be issued about this change.


The Welsh Government will continue to retain and update the existing list for up to six months, should it be needed, and statistical data relating to the list will be retained indefinitely for research and evaluation purposes.